I 1690 flyttet krigsskueplassen i niårskrigen seg mot De spanske Nederlandene. Den talentfulle marskalk Luxembourg tok nå over kommandoen av de franske styrkene (en stilling han hadde til han døde i 1695), og overtok etter Marskalk Humières som hadde lidd nederlag i slaget ved Walcourt året før. Arméen til Luxembourg bestod av 34 bataljoner og 94 skvadroner, og om nødvendig kunne han kalle på forsterkingee fra styrkene til marskalk Boufflers ved Moselle.